उत्तरप्रदेश में मुख्यमंत्री उम्मीदवार : बीजेपी और आरएसएस करेंगे अलग अलग सर्वे  
बीजेपी और आरएसएस अलग अलग सर्वे करवाएंगे
सर्वे के परिणामों के आधार पर सीएम उम्मीदवार पर विचार किया जाएगा
कांग्रेस ने पहले ही शीला दीक्षित को सीएम उम्मीदवार के लिए चुन लिया है
2014 लोकसभा चुनाव में दलितों और पिछड़ी जाति का एक हिस्सा बीएसपी और सपा से अलग होकर बीजेपी से जा मिला था. लेकिन इस बार पार्टी की कोशिश है कि ऊंची जाति के समर्थकों को खोए बिना ही पिछड़े वर्ग का साथ बना रहे. बीजेपी को गुजरात में दलितों पर हुए हमले की भी चिंता है और उन्हें डर है कि इसका खामियाज़ा वह चुनाव में भुगत सकते हैं. गौ रक्षकों द्वारा किए गए यह हमले पीएम मोदी की उस कोशिश पर सवालिया निशान खड़ा करते हैं जिसके तहत वह पार्टी की दलितों के लिए प्रतिबद्धता पर ज़ोर देते दिखाई देते हैं. बता दें कि उत्तरप्रदेश में 21 प्रतिशत आबादी दलितों की है.
जहां एक तरफ सर्वे और उनके नतीजों का इंतज़ार है, वहीं बीजेपी नेताओं ने इस बात की तरफ भी इशारा किया है कि पिछले महीने हुए इस तरह के सर्वे में वरुण गांधी जैसे नेताओं के प्रति काडर का समर्थन दिखाई दिया था. हालांकि इन परिणामों को पार्टी ने निर्णायक न बताते हुए खारिज कर दिया था.

जहां एक तरफ सर्वे और उनके नतीजों का इंतज़ार है, वहीं बीजेपी नेताओं ने इस बात की तरफ भी इशारा किया है कि पिछले महीने हुए इस तरह के सर्वे में वरुण गांधी जैसे नेताओं के प्रति काडर का समर्थन दिखाई दिया था. हालांकि इन परिणामों को पार्टी ने निर्णायक न बताते हुए खारिज कर दिया था.